పర్డ్యూ విశ్వవిద్యాలయం
U.S.లోని ఇండియానాలో వెస్ట్ లఫయేట్ వద్ద ఉన్న పర్డ్యూ విశ్వవిద్యాలయం, ఆరు ప్రాంగణాలు కలిగిన పర్డ్యూ విశ్వవిద్యాలయ వ్యవస్థ యొక్క ప్రముఖ విశ్వవిద్యాలయం . ఇండియానా జనరల్ అసెంబ్లీ, మొరిల్ చట్టం నుండి ప్రయోజనాన్ని పొంది, లఫయేట్‌కి చెందిన వ్యాపారవేత్త అయిన జాన్ పర్డ్యూ నుండి అతని పేరు మీద ఒక విజ్ఞానశాస్త్ర, సాంకేతిక, మరియు వ్యవసాయ కళాశాలను నెలకొల్పడానికి భూ మరియు ధన సంపదలను దానంగా స్వీకరించడంతో, 1869 మే 6న ఒక భూ-మంజూరు విశ్వవిద్యాలయంగా పర్డ్యూ స్థాపించబడింది. మూడు భవనాలు, ఆరుగురు బోధనా సిబ్బంది మరియు 39 మంది విద్యార్థులతో 1874 సెప్టెంబరు 16లో తరగతులు ప్రారంభమయ్యాయి. ప్రస్తుతం, పర్డ్యూ, ఇండియానాలోని రెండవ అతిపెద్ద విద్యార్థుల సమూహంతో పాటు యునైటెడ్ స్టేట్స్‌లో రెండవ అతిపెద్ద అంతర్జాతీయ విద్యార్థిజనాభాను కలిగిన ప్రభుత్వ విశ్వవిద్యాలయంగా ఉంది.
స్టాన్ఫోర్డ్ విశ్వవిద్యాలయం
మొదట్లో ఉన్న 'ఇన్నర్ క్వాడ్' బావనాలను (1887–91), ఫ్రెడరిక్ లా ఒల్మ్స్తేడ్, ఫ్రాన్సిస్ ఏ. వాకర్, చార్లెస్ ఆలేర్టన్ కోలిడ్జ్ మరియు స్వయానా లేలాండ్ స్టాన్ఫోర్డ్ రూపొందిచారు.
ఇరు పాలారు చదివే ఒక కో-ఎజుకేషనల్ విద్యాసంస్థగానే ఈ స్కూలు స్థాపించబడింది. అయితే, అత్యధిక సంఖ్యలో మహిళా విద్యార్థులు స్కూలులో చేరుతూ ఉండడంతో, మహిళల సంఖ్యను 500కు పరిమితం చేసే ఒక విధానాన్ని జేన్ స్టాన్ఫోర్డ్ అమలులో తెచ్చారు. ఈ స్కూల్ "ఒక పశ్చిమ వస్సర్" లాగ తయారవ్వడం ఆమెకు నచ్చలేదు ఎందుకంటే, ఆ విధంగా అయితే, అది తమ కొడుకుకు సరైన స్మారక చిహ్నంగా ఉండదని ఆమె భావించారు. 1933లో ఈ విధానము మార్చబడి, అండర్ గ్రాడ్యువేట్ విద్యకు పురుషులు:మహిళలు నిష్పత్తి 3:1 అని నిర్ణయించబడింది. ఈ 3:1 అనే "స్టాన్ఫోర్డ్ నిష్పత్తి" 1960ల ప్రారంభం వరకు అమలులో ఉంది. 1960ల ఆఖరిలో ఈ "నిష్పత్తి" అండర్ గ్రేజువేటులకు సుమారు 2:1గా ఉండేది. కాని గ్రేజువేటుల స్థాయిలో ఈ నిష్పత్తి తారుమారు అయ్యేది, ఒక్క హ్యుమానిటీస్‌లో తప్ప. 2005 నాటికల్లా, అండర్ గ్రాడ్యువేట్ స్థాయిలో స్త్రీ పురుషుల సంఖ్యా దాదాపు సరి సమానంగా ఉండేది. అయితే, గ్రాడ్యువేట్ స్థాయిలో స్త్రీలకంటే పురుషులు ఎక్కువగా ఉండి, పురుషులు: స్త్రీలు నిష్పత్తి సుమారుగా 2:1 గ ఉండేది.
1893లో సెనటర్ స్టాన్ఫోర్డ్ మరణించినప్పుడు, విశ్వవిద్యాలయం యొక్క భవిష్యత్తు ప్రశ్నార్ధకంగా మారింది. సెనటర్ స్టాన్ఫోర్డ్ యొక్క ఆస్తి మీద ప్రభుత్వం $15 మిలియనుకు దావా వేసింది. దానితో పాటు, "1893 నాటి గాభరా" కూడా తోడయి, విశ్వవిద్యాలయ ఖర్చులకు సరిపడే నిధులు సమకూర్చడం కష్టమయింది. నిధులు సమస్య పరిష్కారం అయ్యేవరకు విశ్వవిద్యాలయాన్ని తాత్కాలికంగా మూసివేద్దామని పాలక మండలిలో పలువురు చెప్పారు. అయితే విశ్వవిద్యాలయం కొనసాగాలని జేన్ స్టాన్ఫోర్డ్ పట్టుపట్టారు. విశ్వవిద్యాలయం ఆర్థికంగా విఫలమయ్యే పరిస్థితిలో, విశ్వవిద్యాలయం యొక్క ఆర్థిక, పరిపాలన మరియు అభివృద్ధి వ్యవహారాలని ఆమే స్వయంగా 1893-1905 సమయములో చేపట్టింది; ఒక తల్లిగా మరియు ఇంటిని నిర్వహించే యజమానిగా ఉన్న అనుభవంతో, ఆమె ఒక ఇంటిని నిర్వహించే మాదిరిగా సంస్థను కూడా నిర్వహించింది. మరుసటి కొన్ని సంవత్సరాలకు, జీతాలకు తన సొంత డబ్బును వాడింది. విశ్వవిద్యాలయం నడపడానికి తన నగలను కూడా తాకట్టు పెట్టింది. ఆఖరికి 1895లో దావాను ప్రభుత్వం ఉపసంహరించుకుంది. ఆ రోజు విశ్వవిద్యాలయంలో సెలవు ప్రకటించబడింది.